**Musta Kanarialintu** (engl. *Black Canary*) on nimitys kahdelle DC Comicsin kustantamalle sarjakuvahahmolle. Alkuperäinen hahmo teki ensiesiintymisensä Flash Comicsin sarjakuvan numerossa 86 vuonna 1947 ja hänet loivat Robert Kanigher ja Carmine Infantino. Hahmo tunnetaan korkeaäänisestä sonic-kirkaisusta, jolla hän kykenee murentamaan esineitä ja lamaannuttamaan vihollisensa. Alkuperäinen Musta Kanarialintu oli myös Oikeuden Puolustajien edeltäjäryhmän Justice Society of American jäsen.

Vuonna 1983 hahmon historiaan tehtiin muutoksia, jonka myötä alkuperäinen Musta Kanarialintu Dinah Drake meni naimisiin Gotham Cityn poliisin Larry Lancen kanssa. Heidän tyttärestään Dinah Laurel Lancesta tuli toinen Musta Kanarialintu, joka on seikkaillut 1980-luvulta lähtien sarjakuvissa. Toisen Mustan Kanarialinnun loivat Dennis O'Neal ja Dick Dillin ja hahmo esiintyi ensimmäisen kerran tarinassa Justice League of America #19 lokakuussa 1983.

Sarjakuvissa
------------

### Musta Kanarialintu

Alkuperäinen Musta Kanarialintu, Dinah Drake kasvoi erityisesti isänsä, irlantilaissyntyisen poliisietsivän Richard Draken kanssa. Isä opetti tyttärelleen eri kamppailulajeja, kuten judoa ja jujutsua. Dinahin isä Richard toivoi tyttärensä seuraavan hänen jalanjälkiään kasvaessaan aikuiseksi ja ryhtyvän poliisiksi. Isän unelma ei kuitenkaan toteutunut, kun Dinahin hakemus hylättiin. Tämä johti myös Richardin kuolemaan hänen saatua sydänkohtauksen. Ajan myötä Dinah Drake perusti kukkakaupan, mutta oli edelleen halukas taistelemaan rikoksia vastaan. Tämän myötä hän päätti toimia salaperäisenä Mustana Kanarialintuna. Aluksi hän teeskenteli olevansa rikollinen, joka ryösti toisia rikollisia saadakseen suhteita ja tietoa rikollisuuden alamaailman tapahtumista. Lopulta Dinah luopui tavasta ja liittyi Oikeuden Yhteiskunnan (JSA) jäseneksi.

Oikeuden Yhteiskunnan hajottua Dinah meni naimisiin poliisi Larry Lancen kanssa ja sai tyttären, jonka hän nimesi osittain itsensä mukaan Dinah Laurel Lanceksi. Dinah työskenteli tyttärensä kanssa kukkakaupassa siihen asti kunnes Dinah Laurel oli valmis astumaan Mustan Kanarialinnun rooliin ja jatkamaan äitinsä legendaa. Dinah Drake kuoli myöhemmin syöpään, jonka hän sai taistellessaan Oikeuden Puolustajien kanssa Aquariusta vastaan. Samassa taistelussa hänen aviomiehensä kuoli.

Dinah Drakella ei ollut luontaisia ​​yli-inhimillisiä voimia, mutta hän osoitti poikkeuksellisia taistelulajien taitoja ja tutkintakykyjä, jotka olivat linjassa lainvalvontaviranomaisten kanssa. Hän oli taitava erilaisissa kamppailulajeissa, kuten judossa ja kiinalaisten taistelulajien ainutlaatuisessa muunnelmassa. Erityisesti hän kehitti tekniikan nimeltä "Five Heavens Palm", jota kuvailtiin menetelmäksi, joka valjasti kamppailulajin mestarien käytettävissä olevan energian muodon (todennäköisesti Qi). Tuloksena oleva hyökkäys pystyi aiheuttamaan vahinkoa yliluonnollisille olennoille.

Dinah piti kaulassaan choker-kaulakorua ja medaljonkia, joka palvelee useita tarkoituksia. Aktivoituna medaljonki voi vapauttaa pienen veitsen tai savupelletin. Lisäksi se sisältää useita muita esineitä, kuten laajennettavan tahmean verkon, aivastelujauhetta ja yhteensuuntautuvia linssejä. 

### Musta Kanarialintu II

Dinah Laurel Lance syntyi poliisi Larry Lancelle ja alkuperäiselle Mustalle Kanarialinnulle Dinah Drakelle. Hän vietti usein aikaa äitinsä kukkakaupassa ja päätti 19-vuotiaana tulla supersankariksi. Dinah otti äitinsä alter egon Mustan Kanarialinnun ja käytti hyväkseen lapsuudessaan saamaansa velhon kirousta, josta hän kehitti itselleen sonic-kirkaisun. Muutaman vuoden päätteeksi toimiessaan yksinäisenä sankarina Dinah sai kutsun Oikeuden Puolustajiin, jossa hän tapasi romanttisessa merkeissä Vihreän Nuolen. Hän toimi myös lyhytaikaisesti Justice League Internationalin jäsenenä. Äitinsä kuoltua Dinah muutti Seattleen yhdessä Vihreän Nuolen kanssa ja perusti Sherwood Florist nimisen kukkakaupan. Myöhemmin Dinah liittyi Barbara Gordonin perustaman Birds of Prey-ryhmän jäseneksi.

DC Rebirth -aikakaudella Batman valitsee Dinah Lancen Justice League of America -järjestön jäseneksi taistelemaan ääriryhmiä vastaan ​​yhdessä Vixenin, Lobon, Killer Frostin, The Rayn ja Atomin kanssa.

Dawn of DC:n aikakaudella Dinah Lance johtaa täysin uutta Birds of Prey -tiimiä, jonka jäseniä ovat mm Harley Quinn, Big Barda ja Zealot.

Tosin kuin äitinsä, Dinah Laurel Lance on metaihminen, jolla on ainutlaatuinen kyky, joka tunnetaan nimellä Canary Cry. Tämän voiman ansiosta hän voi lähettää ultraäänivärähtelyjä voimakkaan huudon kautta, mikä voi aiheuttaa tuhoa lähellä oleville esineille. Canary Cryn on kuvattu omaavan kymmenkertaisesti tyypillisten ääniaseiden kyvyt, kuten rikkoa metalleja ja tuottaa tarpeeksi resonanssia iskeäkseen ja rikkoakseen Maata. Hän voi myös liukua ja ajaa itseään eteenpäin pitkiä matkoja huutaen alaspäin. Dinah Lance on myös erittäin taitava peiteoperaatioissa, sotilasoperaatioissa ja tutkinnassa. Hän on äitinsä tavoin kamppailulajien mestari ja lahjakas muusikko ja laulaja.

Musta Kanarialintu muissa medioissa
-----------------------------------

Mustan Kanarialinnun Dinah Laurel Lance versio esiintyi *Injustice: Gods Among Us* sarjakuvissa, joissa hän liittyi Batmanin kapinallisiin Teräsmiehen muututtua diktaattoriksi. Teräsmiehen tapettua Vihreän Nuolen, Dinah kohtasi Teräsmiehen Oliverin hautajaisissa ja tämän yritettyä anoa tältä anteeksiantoa, Dinah hyökkäsi Teräsmiehen kimppuun Canary Cry huudollaan, mutta Teräsmies tarttui häntä kurkusta, mutta lopetti huomattuaan Dinahin olevan raskaana. Myöhemmin Dinah kohtasi Harley Quinnin ja heistä tuli liittolaisia heidän keskustelunsa jälkeen. Myöhemmin Dinahin synnytettyä lapsensa hän nimesi tämän Connoriksi. Myöhemmin taistelussa Teräsmiestä vastaan Dinah ampui tätä rintaan kryptoniittiluodilla, mutta Teräsmies sai keltaisen voimasormuksen ja kykeni poistamaan luodin ja silminnähden tappoi Dinahin lämpökatseellaan. Ennen kuolemaansa Dinah paljasti, että hänellä oli nauhoittavat piilolinssit, jotta koko maailmalle paljastuisi totuus Teräsmiehen teoista. Myöhemmin Tohtori Kohtalo ilmestyi paikalle ja pelasti Dinahin hengen ja vei Dinahin vaihtoehtoiseen maailmaan, jossa tämä kasvatti poikansa yhdessä vaihtoehtomaailman Oliver Queenin kanssa, joka oli menettänyt oman maailmansa Mustan Kanarialinnun tuntemattomasta syystä.

*Injustice 2* sarjakuvissa paljastuu, että elettyään viiden vuoden ajan vaihtoehtomaailmassa, Tohtori Kohtalo palautti Dinahin omaan maailmaansa auttamaan Batmania maailman jälleenrakentamisessa Teräsmiehen kukistumisen jälkeen. Myöhemmin vaihtoehtomaailman Oliver Queen kosi Dinahia, joka suostui. Myöhemmin Salamurhaajien liigan ja Suicide Squadin jäsenet hyökkäsivät heidän häihinsä ja sieppasivat heidän poikansa Connorin. He onnistuivat myöhemmin Batmanin ja tämän liittolaisten avulla pelastamaan poikansa Ra's al Ghulin tukikohdasta.

### Televisiossa

#### Legends of the Superheroes

Mustan Kanarialinnun Dinah Laurel Lance versio teki ensiesiintymisensä televisiossa vuonna 1979 NBC:n televisiospesiaalissa *Legends of the Superheroes*, jossa häntä esitti Danuta Wesley.

#### Batmanin tytär

Dinah Lancen versio Mustasta Kanarialinnusta esiintyi *Batmanin tytär* -televisiosarjassa, jossa hahmoa näytteli Rachel Skarsten. Hahmo poikkesi kuitenkin sarjakuversiostaan täysin, sillä Dinahilla oli sarjassa telepaattisia ja telekineettisiä kykyjä. Lisäksi hahmo oli nimetty sarjassa Dinah Redmondiksi. Sarjan jaksossa "Sins of the Mother" vieraili hänen äitinsä, jonka kerrottiin olevan alkuperäinen Musta Kanarialintu, Carolyn Lance. Dinah liittyi Birds of Prey -ryhmään autettuaan alkuperäisjäseniä Oraakkelia ja Metsästäjätärtä selvittämään salaperäisesti itsemurhia tehneiden liikemiesten murhaajan.

#### Smallville

Dinah Lance Smallville-sarjassa.
Televisiosarjassa *Smallville* Mustana Kanarialintuna toimi Dinah Lance, joka vieraili sarjan seitsemännellä, kahdeksannella ja yhdeksännellä tuotantokaudella, jossa hahmoa näytteli Alaina Huffman.

Lancen kerrottiin olevan talk show -emäntä, joka työskenteli Daily Planetille. Muiden tietämättä hän operoi sankarimaisesti auttaen niitä, joita kohdellaan väärin, vaikka ne olisivat miten rikkaita tai huonomaineisia. Lex Luthor palkkasi Mustan Kanarialinnun estämään yhtiönsä eri tehtaiden sabotoimista. Saatuaan selville, että kaiken takana oli Vihreä Nuoli, Luthor palkkasi isommalla korvauksella Mustan Kanarialinnun nappaamaan roiston. Hän myös löysi Vihreän Nuolen, joka paljastui Oliver Queeniksi. Pian Musta Kanarialintu sai kuitenkin selville Luthorin sabotoinnin kohteiksi joutuneiden tehtaiden olleen vain hämäystä, jossa tuotettiin aivan muuta kuin ihmisille uskoteltiin. Hänen käännyttyä Luthoria vastaan tämä yritti tappaa hänet, mutta paikalle saapuneet Vihreä Nuoli ja Clark Kent pelastivat hänet. Sittemmin Dinah Lance liittyi Vihreän Nuolen sankariryhmään.

#### Arrow

Televisiosarjassa *Arrow* Musta Kanarialintu on ensin Sara Lance (jota esittivät Jacqueline MacInnes Wood ja Caity Lotz), mutta myöhemmin Laurel Lance ottaa hänen paikkansa. Häntä esitti sarjassa Katie Cassidy. Laurel esiintyi myös vierailevassa roolissa sarjoissa *The Flash* ja *Legends of Tomorrow*. Alkuperäinen Dinah Lance, joka oli Saran ja Laurelin äiti esiintyi neljällä ensimmäisellä Arrow-sarjan kaudella, joissa häntä esitti Alex Kingston.

#### Birds of Prey

Elokuvassa *Birds of Prey* Dinah Laurel Lancen versiota Mustasta Kanarialinnusta esitti Jurnee Smollett-Bell. Tämä versio toimi alun perin Roman Sionisille yökerholaulajana, ennen kuin hänestä tuli vartija estääkseen häntä tappamasta Cassandra Cainia. Lisäksi Lancen äiti oli Gotham Cityn poliisilaitoksen jäsen, joka työskenteli Renee Montoyan kanssa ennen kuolemaansa virkatehtävissä, mikä teki Lancesta haluttoman taistella rikollisuutta vastaan. Autettuaan voittamaan Sionisin, Lance, Montoya ja Helena Bertinelli perustivat Birds of Prey -ryhmän.

### Animaatioissa

#### Justice League

Vuonna 2002 animaatiosarjassa *Justice League* Musta Kanarialintu ei esiintynyt täysin omalla nimellään, mutta se pohjautui alkuperäiseen versioon. Hän esiintyi sarjan kaksiosaisessa jaksossa "Legends", jossa hahmo oli nimetty Mustaksi Sireeniksi (engl. *Black Siren*). Hahmon oikeaksi nimeksi paljastettiin Donna Vance, joka oli osa toisen ulottuvuuden Oikeuden Puolustajia. Hahmon äänenä oli Jennifer Hale. 

#### Justice League Unlimited

Musta Kanarialintu Justice League Unlimitedissa vuonna 2005.
Moderni Musta Kanarialintu esiintyi *Justice League Unlimited*issa vuosina 2005-2006, jossa hän kuului Oikeuden Puolustajiin. Dinah Lance oli sarjakuvien tavoin suhteessa Vihreään Nuoleen. Hahmon äänenä toimi Morena Baccarin.

Hänen kerrotaan harjoitelleen Villikissan opissa pääosin nyrkkeilemistä. Oikeuden Puolustajissa hän usein työskenteli Vihreän Nuolen kanssa, jonka myötä heille kehkeytyi erityinen suhde sarjan aikana. Kaksikko muun muassa auttoi King Faradayta vahtimaan rikospomoa Steven Mandragoraa, jolta Metsästäjätär oli hakemassa kostoa.

#### Batman – pelottomat

Musta Kanarialintu teki lyhyen vierasesiintymisen animaatiosarjassa *Batman – pelottomat*, jossa hän taisteli Batmanin kanssa Solomon Grundya vastaan. Sittemmin hän esiintyi myös musikaalijaksossa "Mayhem of the Music Meister", jossa Musta Kanarialintu joutui muiden sankareiden ja rikollisten ohella Music Meisterin mielenhallintaan. Häntä ääninäytteli sarjassa Grey DeLisle.

#### Young Justice

Dinah Lancen versio Mustasta Kanarialinnusta esiintyy *Young Justice* animaatiosarjassa, jossa häntä ääninäyttelee Vanessa Marshall. Tämä versio on Oikeuden Puolustajien jäsen, joka toimii joukkueen taisteluvalmentajana ja neuvonantajana. Toisella kaudella hänestä tulee ryhmän puheenjohtaja.

#### DC Showcase: Green Arrow

Grey DeLisle ääninäytteli Mustaa Kanarialintua lyhytanimaatioelokuvassa *DC Showcase: Green Arrow* vuonna 2010. Hahmolla on pieni rooli elokuvassa, kun hän pelastaa Vihreän Nuolen ja prinsessa Perditan Kreivi Vertigolta. Tilanteen jälkeen Vihreä Nuoli kosii häntä, johon nainen vastaa myöntyvästi.

#### Justice League: Crisis on Two Earths

Mustan Kanarialinnun Dinah Laurel Lance -versio esiintyi animaatioelokuvassa *Justice League: Crisis on Two Earths*, jossa häntä ääninäytteli Kari Wührer. Elokuvassa hänet nähtiin Oikeuden Puolustajien avustavana jäsenenä. Lisäksi Mustan Kanarialinnun paha versio Scream Queen nähtiin Amerikan Rikossyndikaatin jäsenenä ja Johnny Quickin apulaisena.

#### Justice Society: World War II

Alkuperäisen Mustan Kanarialinnun Dinah Lancen vaihtoehtoinen versio esiintyi animaatioelokuvassa *Justice Society: World War II*, jossa häntä ääninäytteli Elysia Rotaru. Tämä versio oli Maa 2 ulottovuuden Justice Society of American jäsen ja hänellä oli romanttinen suhde Larry Lancen ja myöhemmin myös Haukkamiehen kanssa.

#### Justice League x RWBY: Super Heroes & Huntsmen: Part Two

Mustan Kanarialinnun Dinah Laurel Lance versio esiintyi animaatioelokuvassa *Justice League x RWBY: Super Heroes & Huntsmen* Part Two, jossa häntä ääninäyttelee Jamie Chung.

### Videopeleissä

* Musta Kanarialintu esiintyy vuonna 2006 julkaistussa *Justice League Heroes* pelissä lukittavana hahmona vain PlayStation Portablen versiossa. Häntä ääninäyttelee pelissä Jennifer Hale.
* Musta Kanarialintu esiintyy pelattavana hahmona *Batman: The Brave and the Bold – The Videogame* -pelissä, jossa häntä ääninäyttelee Grey DeLisle.
* Musta Kanarialintu esiintyy vuonna 2011 *DC Universe Online* -pelissä, jossa hän ei ole pelattavana hahmona. Häntä ääninäyttelee pelissä Kelley Huston.
* Musta Kanarialintu esiintyy pelattavana hahmona *Injustice 2* -pelissä, jossa häntä ääninäyttelee Vanessa Marshall.
* Musta Kanarialintu esiintyy pelattavana hahmona *Lego Batman 2: DC Super Heroes* ja *Lego Batman 3: Beyond Gotham* -peleissä, joissa häntä ääninäyttelee Kari Wahlgren.
* Musta Kanarialintu esiintyy pelattavana hahmona *Lego DC Super-Villains* -pelissä, jossa häntä ääninäyttelee Vanessa Marshall.

Hahmoa näytelleet
-----------------

| **Vuodet** | **Näyttelijät** | **Sarjat** | **Elokuvat** | **Konsolipelit** |
| --- | --- | --- | --- | --- |
| 1979 | Danuta Wesley | *Legends of the Superheroes* |  |  |
| 20022006 | Jennifer Hale | *Justice League* |  | *Justice League Heroes* |
| 2002–2003 | Rachel Skarsten | *Batmanin tytär* |  |  |
| 2002 | Lori Loughlin | *Batmanin tytär* |  |  |
| 2005–2006 | Morena Baccarin | *Justice League Unlimited* |  |  |
| 2008–2010 | Alaina Huffman | *Smallville* |  |  |
| 2009–2010 | Grey DeLisle | *Batman – pelottomat* | *DC Showcase: Green Arrow* | *Batman: The Brave and the Bold – The Videogame* |
| 2010 | Kari Wuhrer |  | *Justice League: Crisis on Two Earths* |  |
| 2011–2013, 2017 | Vanessa Marshall | *Young Justice* |  | *Injustice 2* |
| 2020 | Jurnee Smollett-Bell |  | *Birds of Prey* |  |

Lähteet
-------

1. ↑  Black Canary (comic book character) *Comic Vine* Viitattu 4.7.2009 (englanniksi)
2. ↑  Green Lantern & Green Arrow nro 78 heinäkuu 1970 Viitattu 4.7.2009
3. ↑  "Where Death Fears to Tread" Justice League of America, no. 74 (Syyskuu 1969)
4. ↑  Secret Origin #50. DC Comics. 1990
5. ↑  Black Canary 2: New Killer Star
6. ↑  Beatty, Scott (2008). "Black Canary". In Dougall, Alastair (ed.). The DC Comics Encyclopedia. London, United Kingdom: Dorling Kindersley. p. 50
7. ↑  The DC Comics Encyclopedia New Edition
8. ↑  DC Comics Ultimate Character Guide New Edition
9. ↑  JSA Secret Files (1999-) #1 DC Comics
10. ↑  Injustice: Gods Among Us: Year Two
11. ↑  Injustice 2 #1
12. ↑  Injustice 2 #7
13. ↑  Injustice 2 #8 - Injustice 2 #12
14. ↑  "Legends of the Superheroes"
15. ↑  "Birds of Prey Takes Flight at WB"
16. ↑  "Sins of the Mother". Birds of Prey. Season 1. Episode 5. The WB
17. ↑  IMDb (Arkistoitu – Internet Archive) Viitattu 4.7.2009 (englanniksi)
18. ↑  "Arrow Finds Its Canary - And It's Katie Cassidy"
19. ↑  "'Arrow' scoop: 'ER' actress cast as Laurel's mom"
20. ↑  "What To Expect From Birds of Prey's Black Canary"
21. ↑  "Injustice 2: Black Canary Gameplay Reveal Trailer - IGN First - IGN"

Aiheesta muualla
----------------

* Dinah Lance (Injustice)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Vihreä Nuoli |
| --- |
|  |
| George Papp ja Mort Weisinger (**Oliver Queen**) ● Kelley Puckett ja Jim Aparo (**Connor Hawke**)

 |
|  |
| Vihreät Nuolet | Oliver Queen • Connor Hawke
 |
|  |
| Apurit | Speedy (Roy Harper • Mia Dearden) • Arsenal |
|  |
| Liittolaiset | Arrowette • Batman • Musta Kanarialintu • Eddie Fyers • Emiko Queen • Felicity Smoak • Hal Jordan • Kyle Rayner • Katana • Onyx • The Question • Richard Dragon • Shado • Sin • Stanley Dover Jr. |
|  |
| Viholliset | Amon Sur • Brick • China White • Constantine Drakon • Kellokuningas • Cubid • Dark Archer • Deadshot • Deathstroke • Doctor Light • Everyman • Gargoyle • Hellgrammite • Killer Moth • Kreivi Vertigo • Merlyn • Natas • Neron • Onomatopoeia • Professori Ojo • Prometheus • Rainbow Archer • Ra’s al Ghul • Red Dart • Richard Dragon • Shrapnel • Spider • Star City Slayer • Wizard |
|  |
| Sarjakuvat | More Fun Comics • Green Lantern/Green Arrow • Green Arrow: The Longbow Hunters • Green Arrow: Year One • Green Arrow and Black Canary |
|  |
| Sijainnit | Queen Industries (Q-Core) • Star City • Starfish Island • Vlatava • Nanda Parbat |
|  |
| Televisiossa | *DC Showcase: Green Arrow* (2010) • *Arrow* (2012–2020) |
|  |
| Videopelit | *Injustice: Gods Among Us* (2013) • *Injustice 2* (2017) |

 |


Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Black Canary 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Black Canary in other media